RESOLUCIÓN do 30 de decembro de 2020, da Dirección Xeral de Emprego e Economía Social, pola que se publica a reasignación dos créditos orzamentarios recollidos na Orde do 8 de agosto de 2019 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2019-2020.
Consellería de Emprego e Igualdade — III. Outras disposicións — 25/01/2021

A Orde do 8 de agosto de 2019 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2019-2020 publicouse no Diario Oficial de Galicia núm. 164, do 30 de agosto.
Conforme o disposto nos números 2 e 3 do artigo 20 das bases reguladoras, poderanse modificar as resolucións iniciais do Programa I, de subvención ás unidades de apoio á actividade profesional (procedemento TR341K), cando a contía xustificada sexa superior á concedida por existiren variacións respecto da estimación realizada na resolución inicial, e ditaranse as resolucións complementarias que procedan. Estas resolucións complementarias estarán supeditadas a que se cumpran todas e cada unha das seguintes condicións:
a) Que exista crédito adecuado e suficiente.
b) Que o CEE beneficiario solicite a modificación da resolución de concesión.
c) Que aumenten o número de contratos e/ou as xornadas laborais das persoas con discapacidade respecto da resolución inicial. Neste caso, as resolucións complementarias da primeira anualidade poderanse financiar con cargo aos créditos da segunda anualidade.
Unha vez solicitada a modificación da resolución por parte das entidades beneficiarias, e verificado que existe incremento no número de contratos e/ou xornadas laborais das persoas con discapacidade que atende a unidade de apoio, compróbase que non existe crédito suficiente na aplicación 09.40.324C.481.3 para realizar todas as resolucións complementarias que proceden.
Por outra banda, segundo o número 2 do artigo 50 da dita Orde do 8 de agosto, de se produciren remanentes de crédito na asignación inicial para o financiamento de cada programa, procederase á reasignación das contías sobrantes para atender as necesidades de crédito doutros programas.
No Programa II, de subvencións para a creación de postos de traballo estables, adaptación de postos e asistencia técnica nos centros especiais de emprego (procedementos TR341E e TR341N), unha vez rematada a concesión das axudas, existe crédito suficiente para atender as necesidades do Programa I, polo que procede realizar unha reasignación de créditos entre programas.
En consonancia co parágrafo anterior, o artigo 31 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, establece que a alteración da distribución entre os créditos consignados non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o exposto, e co fin de realizar as resolucións complementarias que procedan no Programa I da dita Orde do 8 de agosto de 2019,
Primeiro. Modificar o crédito destinado ás axudas convocadas pola Orde do 8 de agosto de 2019 pola que se establecen as bases reguladoras de axudas a centros especiais de emprego co fin de promover a integración laboral das persoas con discapacidade, e se procede á súa convocatoria para as anualidades 2019-2020, redistribuíndo o crédito asignado entre os programas de axudas I e II sen variar o orzamento total consignado na convocatoria, segundo o indicado no seguinte cadro:
Segundo. Esta modificación, unha vez publicada no Diario Oficial de Galicia, non implicará apertura do prazo para presentar novas solicitudes.
Santiago de Compostela, 30 de decembro de 2020